امریکا خاریجی ایشلر ناظیرلیگی ترور تشکیلاتی داعش-ین دموکراتیک کنگو و موزامبیک قول‌لارینی خاریجی ترور تشکیلات‌لاری سیاهی‌سینا سالیب و تشکیلاتین ایکی اؤلکه‌دکی قولدورباشچی‌لارینی قلوبال خصوصی تروریست اولا‌راق تصویر ائدیب.
امریکا خاریجی ایشلر ناظیرلیگی‌نین مؤوضوع ایله باغلی آچیقلاماسیندا ترور تشکیلاتی داعش-ین دموکراتیک کنگو قولو اولا‌راق دا بیلینن متفیق دموکراتیک قوه‌لر ایله مدینه‌التوحید و مجاهدین تشکیلات‌لاری‌نین خاریجی ترور تشکیلات‌لاری سیاهی‌سینا سالیندیغی و قولدورباشی سکا موسی بلوکو نون ایسه قلوبال خصوصی ترورچو اولا‌راق تصویر ائدیلدیگی بیلدیریلیب.
آچیقلامادا ترور تشکیلاتی داعش-ین موزامبیک قولو اولدوغو بیلدیریلن انصارالسنه تشکیلاتی‌نین دا عینی سیاهییا سالیندیغی و تشکیلاتین قولدورباشی ابو یاسر حسننین قلوبال خصوصی ترورچو اولا‌راق تصویر ائدیلدیگی وورغولانیب.
آچیقلامادا بو تصویرلر داخیلینده همین تشکیلات‌لارلا علاقه‌لی شخص و تشکیلات‌لارین املاک‌لاری‌نین دوندورولدوغو و امریکا وطنداش‌لارینین بو تشکیلات‌لار و شخص‌لر ایله تیجارت علاقه‌سی قورما‌لارینین قاداغان ائدیلدیگی بیلدیریلیب.
